Ο **Αγιάντ ή Ιγιάντ Αλάουι** (Ayad και Iyad Allawi, اياد علاوي) είναι Ιρακινός πολιτικός, που διετέλεσε πρωθυπουργός της χώρας.

Βιογραφία
---------

Γεννήθηκε στις 31 Μαΐου 1944, από γονείς πλούσιους Σιίτες μουσουλμάνους. 

Σπούδασε ιατρική και νευροχειρουργική στη Βαγδάτη και το Λονδίνο. Το 1961 εντάχθηκε στο κόμμα Μπάαθ και συνεργάστηκε στενά με τον κύκλο του Σαντάμ Χουσεΐν. Στις αρχές της δεκαετίας του 1970, ο Αλάουι ήρθε σε ρήξη με το καθεστώς της Βαγδάτης και διέφυγε πρώτα στον Λίβανο και κατόπιν στη Βρετανία, της οποίας απέκτησε την υπηκοότητα.

Παραιτήθηκε από το Κόμμα Μπάαθ το 1975.

Ορισμένες πηγές αναφέρουν ότι ο Αλάουι δεν έφυγε αυτοεξόριστος από το Ιράκ, αλλά αντιθέτως στάλθηκε από τον ίδιο τον Σαντάμ Χουσεΐν στο Λονδίνο για να αναλάβει τον ρόλο του τοπικού συντονιστή του κόμματος Μπάαθ και να κατασκοπεύει για λογαριασμό του Ιράκ. Οι ίδιες πηγές αναφέρουν ότι η ρήξη του Αλάουι με τον Σαντάμ Χουσεΐν επήλθε όταν ο τελευταίος ανακάλυψε ότι ο Αλάουι σχεδίαζε πραξικόπημα και τον ανακάλεσε στη Βαγδάτη. Ο ίδιος ο Αλάουι ανέφερε ότι το 1978 μυστικοί πράκτορες του Σαντάμ Χουσεΐν επεχείρησαν να τον δολοφονήσουν στο Λονδίνο.

Το 1991, ο Αλάουι ίδρυσε την αντικαθεστωτική οργάνωση Ιρακινή Εθνική Συμφωνία με την υποστήριξη της αμερικανικής CIA και της βρετανικής ΜΙ6. Η οργάνωση αυτή στελεχώθηκε από πρώην αξιωματούχους του κόμματος Μπάαθ με στόχο την ανατροπή του Σαντάμ Χουσεΐν. Το 1996 η Ιρακινή Εθνική Συμφωνία οργάνωσε αποτυχημένο πραξικόπημα κατά του Χουσεΐν. Η εφημερίδα *New York Times* αποκάλυψε τον Ιούνιο του 2004 ότι οι βομβιστικές ενέργειες της παράνομης οργάνωσης του Ιγιάντ Αλάουι στη Βαγδάτη προκάλεσαν πολλά αθώα θύματα. Η οργάνωση Ιρακινή Εθνική Συμφωνία έγινε επίσης γνωστή ως η πηγή που χρησιμοποίησε η βρετανική κατασκοπευτική υπηρεσία ΜΙ6 για να συντάξει την έκθεση, σύμφωνα με την οποία ο Σαντάμ Χουσεΐν είχε τη δυνατότητα να πλήξει τους εχθρούς του με όπλα μαζικής καταστροφής μέσα σε 45 λεπτά. Οι κατηγορίες αυτές, που χρησιμοποιήθηκαν ως πρόσχημα για την εισβολή στο Ιράκ το 2003, αποδείχθηκαν παντελώς ψευδείς.

Μετά την πτώση του Σαντάμ Χουσεΐν την άνοιξη του 2003, ο Αλάουι διορίστηκε από τις αμερικανικές κατοχικές δυνάμεις μέλος του Ιρακινού Κυβερνητικού Συμβουλίου και στις 28 Μαΐου 2004 ανέλαβε καθήκοντα κατοχικού πρωθυπουργού.

Τον Δεκέμβριο του 2004 διέφυγε και νέα δολοφονική απόπειρα.

Στις 8 Σεπτεμβρίου του 2014 διορίστηκε από τον πρωθυπουργό Χαϊντέρ αλ Αμπαντί ως ένας από τους τρεις αντιπροέδρους του Ιράκ.

Παραπομπές
----------

1. 1 2  www.alriyadh.com/1648994.
2. ↑  Anderson, Jon (2005-01-24). «A Man of the Shadows: Can Iyad Allawi hold Iraq together?». The New Yorker. .
3. ↑  Hersh, Seymour (2004-06-28). «Plan B: As June 30th approaches, Israel looks to the Kurds». The New Yorker. .
4. ↑  «A Big Man Το Watch In Baghdad». washingtonpost.com. 2004-02-01.. Ανακτήθηκε στις 2010-07-26.
5. ↑  Cave, Damien (2007-08-19). «Maliki hangs on in the absence of a strong alternative in Iraq». IHT. .
6. ↑  «Ansar al-Islam in Germany: Iraqis Convicted of Allawi Assasination [*sic*] Plot». Der Spiegel. 15 Ιουλίου 2008.. Ανακτήθηκε στις 8 Φεβρουαρίου 2016.
7. ↑  «Iraq crisis: Parliament swears in unity government». 8 Σεπτεμβρίου 2014. Ανακτήθηκε στις 19 Απριλίου 2017 – μέσω www.bbc.com.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ιγιάντ Αλάουι** |

* Πηγές
* Προσωπικός ιστότοπος του Dr. Ayad Allawi - A vision for all
* Προφίλ στο al-Jazeera
* Προφίλ στους *Times*
* Προφίλ στο *New Yorker*
* Σύντομη βιογραφία στο middleeastreference.org.uk Αρχειοθετήθηκε 2008-09-16 στο Wayback Machine.
* «Iraqi cleric slams war coverage under Allawi» (23 Αυγούστου 2004, Aljazeera)
* «The strongman of Baghdad» (13 Νοεμβρίου 2004, *The Spectator*)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 1142155191920282440005
* LCCN: no2019025551
* ISNI: 0000 0005 0009 3136
* GND: 1179486323

 |

 |